Meur a wech, e skriv G. ar Menn, hag ar wirionez a zo gantañ, e vefe bet talvouduz studial yez an oll skridou a zo bet savet e brezoneg en amzer an Dispah : gwir eo, rag e lod anezo, neus bet greet nemed brezonekaad tamm pe damm ar geriou amprestet war-eeun diwar ar galleg, e-keid ha ma weler a-walh zo bet klasket  geriou brezoneg chwek pe memez geriou nevez e lod all. Talvouduz e vefe bet a-dra-zur, med ar studi neo ket bet greet. Savet e-neus evelkent G. ar Menn, e stumm eur geriaoueg a 260 pajennad, eur roll euz an oll heriou a gaver en eil almanag hag en egile, en eur renka anezo dre urz al lizerenneg a-vremañ. Peadra a oa koulskoude da studial neo ket ar geriaoueg nemetken, mez ive ar fonologiez sur a-walh, ar gramadeg, an doare-skriva, ha marteze ar rannyezou.